Det dårlige vejr fortsætter, og i dag lover meteorologerne, at himlen risikerer at åbne sluserne for fuld skylle. Kun det sydvestlige Jylland går fri af vandmasserne, mens Nordjylland står for skud med vandkanonen. Der er risiko for, at der lokalt kan falde mellem 15 og 25 mm regn på 30 minutter. Skybrud medfører fare for oversvømmelse af lavtliggende områder, oversvømmelse af kældre, vand på kørebaner og i viadukter (akvaplaning), nedsat sigtbarhed. Varslet gælder fra klokken 18 til 21.10 i aften.

Opsummering:
Sommeren fortsætter med at glimre med sit fravær. I dag gnider vejrguderne salt i såret, og DMI advarer om op mod 25 mm regn på 30 minutter.